pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ประธานสภาหอการค้าและอุตสาหกรรมรัฐสุลต่านโอมาน นำคณะนักธุรกิจชั้นนำของโอมาน เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์)
วันจันทร์ที่ 13 มีนาคม 2560
ประธานสภาหอการค้าและอุตสาหกรรมรัฐสุลต่านโอมาน นําคณะนักธุรกิจชั้นนําของโอมาน เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์)
ประธานสภาหอการค้าและอุตสาหกรรมรัฐสุลต่านโอมาน นําคณะนักธุรกิจชั้นนําของโอมาน เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์)
วันนี้ (13 มี.ค. 60) เวลา 09.00 น. นายซาอิด บิน ซาเละห์ อัล คิยูมี (H.E. Mr. Said bin Saleh Al Kiyumi) ประธานสภาหอการค้าและอุตสาหกรรมรัฐสุลต่านโอมาน และคณะนักธุรกิจชั้นนําของโอมาน เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ณ ห้องบัวแก้ว กระทรวงการต่างประเทศ สรุปสาระสําคัญการหารือดังนี้
รองนายกรัฐมนตรีแสดงความขอบคุณประธานสภาหอการค้าฯ ที่นําคณะนักธุรกิจมาเยือนประเทศไทย พร้อมกล่าวว่าการลงทุนในประเทศไทยช่วงเวลานี้เป็นจังหวะที่ดีมาก เนื่องจากสถานการณ์การเมืองไทยมีเสถียรภาพ และเศรษฐกิจไทยก็เติบโตตามลําดับ โดยคาดการณ์ว่าในปีนี้ GDP ของประเทศไทยจะเติบโตได้ถึง 4%
ประธานสภาหอการค้าฯ กล่าวว่าการเยือนไทยในครั้งนี้สืบเนื่องจากการเยือนโอมานของรองนายกรัฐมนตรีเมื่อปีที่แล้ว ประธานสภาหอการค้าฯ ได้เคยรับปากที่จะนําคณะนักธุรกิจชั้นนําจากภาคอุตสาหกรรมต่างๆ ของโอมานเยือนไทยเพื่อส่งเสริมความสัมพันธ์และกระชับความร่วมมือด้านการค้าและการลงทุนระหว่างทั้งสองประเทศ
ในการนี้รองนายกรัฐมนตรีได้แจ้งให้คณะนักธุรกิจโอมานทราบเกี่ยวกับนโยบายและมาตรการทางเศรษฐกิจที่สําคัญของรัฐบาลไทย อาทิ Thailand 4.0 การพัฒนาระเบียงเศรษฐกิจภาคตะวันออก (Eastern Economic Corridor: EEC) และเขตเศรษฐกิจพิเศษ Super Clusters อีกทั้งไทยยังเป็นประตูสู่ประชาคมอาเซียนและภูมิภาคตะวันออกเฉียงใต้ ซึ่งประธานสภาหอการค้าฯ กล่าวว่าขณะนี้โอมานต้องการกระจายการลงทุนไปยังสาขาอื่นๆ นอกเหนือจากด้านพลังงาน และเห็นว่าประเทศไทยมีศักยภาพในหลายด้าน อาทิ สาธารณสุข การแปรรูปอาหาร โลจิสติกส์ การท่องเที่ยว โดยเฉพาะอย่างยิ่งการท่องเที่ยวเชิงสุขภาพ ซึ่งปีที่ผ่านมามีชาวโอมานเดินทางมาตรวจสุขภาพ และเข้ารับการรักษาพยาบาลที่ไทยกว่าแสนราย
รองนายกรัฐมนตรีกล่าวว่าปัจจุบันนักธุรกิจไทยต้องการขยายการลงทุนไปยังต่างประเทศ ซึ่งโอมานเป็นประเทศที่น่าสนใจ เนื่องจากมีความได้เปรียบด้านทําเลที่ตั้งทางภูมิศาสตร์ โดยเป็นจุดเชื่อมต่อตะวันออกกลางและแอฟริกา อย่างไรก็ตามนักธุรกิจไทยยังขาดข้อมูลด้านการลงทุนในโอมาน จึงอยากให้ประธานสภาหอการค้าฯ สนับสนุนด้านข้อมูลแก่นักธุรกิจไทยให้มากขึ้น
ก่อนจบการสนทนาประธานสภาหอการค้าฯ แสดงความประสงค์ที่จะจัดการจับคู่ภาคธุรกิจระหว่างไทยและโอมาน ในสาขาที่ทั้งสองฝ่ายมีศักยภาพ เช่น ปิโตรเคมี เกษตร อาหาร เป็นต้น และขอให้รองนายกรัฐมนตรีนําคณะนักธุรกิจไทยไปเยือนโอมานอีกครั้งหนึ่ง เพื่อผลักดันความร่วมมือให้เป็นรูปธรรม
************
รัฐบาลไทย-ข่าวทำเนียบรัฐบาล-รมว.ยุติธรรม ติดตามผลการดำเนินงานตามคำสั่งหน้าคณะรักษาความสงบแห่งชาติ ที่๒๒/๒๕๕๘ ครั้งที่ ๒/๒๕๖๒
วันศุกร์ที่ 4 ตุลาคม 2562
รมว.ยุติธรรม ติดตามผลการดําเนินงานตามคําสั่งหน้าคณะรักษาความสงบแห่งชาติ ที่๒๒/๒๕๕๘ ครั้งที่ ๒/๒๕๖๒
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการอํานวยการประสานกํากับติดตามผลการดําเนินงาน ตามคําสั่งหัวหน้าคณะรักษาความสงบแห่งชาติ ที่ ๒๒/๒๕๕๘ ครั้งที่ ๒/๒๕๖๒
ในวันพฤหัสบดีที่ ๓ ตุลาคม ๒๕๖๒ เวลา ๑๔.๐๐ น. ณ ห้องประชุมกระทรวงยุติธรรม ๑ ชั้น ๙ ศูนย์ราชการเฉลิมพระเกียรติ ๘๐ พรรษา อาคารราชบุรีดิเรกฤทธิ์ ถนนแจ้งวัฒนะ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการอํานวยการประสานกํากับติดตามผลการดําเนินงาน ตามคําสั่งหัวหน้าคณะรักษาความสงบแห่งชาติ ที่ ๒๒/๒๕๕๘ ครั้งที่ ๒/๒๕๖๒ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ผู้บริหารกระทรวงยุติธรรม และบุคลากรจากหน่วยงานที่เกี่ยวข้อง เข้าร่วม ฯ โดยที่ประชุมได้รับทราบ ๑) ผลการดําเนินงานตาม คําสั่ง หน.คสช. ที่ ๒๒/๒๕๕๘ และที่แก้ไขเพิ่มเติม ประกอบด้วย มาตรการในการป้องกันและแก้ไขปัญหาการแข่งรถยนต์และรถจักรยานยนต์ในทางการควบคุมสถานบริการสถานประกอบการที่เปิดให้บริการในลักษณะที่คล้ายกับสถานบริการ ๒) ผลการดําเนินงานจัดทําระบบสารสนเทศทางภูมิศาสตร์ (GIS) ประกอบด้วย การจัดทําแผนที่ขอบเขตโซนนิ่งบริเวณใกล้สถานศึกษาและพิกัดที่ตั้งสถานบริการหรือสถานประกอบการในเขตโซนนิ่งบริเวณใกล้สถานศึกษา การจัดฐานข้อมูลกลางเด็กและเยาวชนกลุ่มเสี่ยง ๓) ผลการดําเนินงานตามมติคณะรัฐมนตรี ประกอบด้วย ผลการดําเนินการพิจารณาทบทวนเขตสถานบริการ (Zoning) ตามกฎหมายว่าสถานบริการ ผลการดําเนินงานตรวจสอบใบอนุญาตจําหน่ายสุรา ๔) ผลการดําเนินงานตาม คําสั่ง หน.คสช. ที่ ๓๐/๒๕๕๙ มาตรการในการป้องกันและแก้ไขปัญหาการทะเลาะวิวาทของนักเรียนและนักศึกษา ๕) รายงานความคืบหน้าการปรับปรุงกฎหมายในการควบคุมสถานบริการและสถานประกอบการในลักษณะคล้ายสถานบริการ
พร้อมทั้งเสนอเรื่องเพื่อพิจารณาใน ๓ ประเด็น ได้แก่ ๑) กลไกในการขับเคลื่อนการดําเนินการในการจัดระเบียบสังคมในอนาคต ๒) รับฟังความคิดเห็นและข้อเสนอแนะร่างกฎหมายในการควบคุมสถานบริการ และสถานประกอบการในลักษณะคล้ายสถานบริการ ๓) แนวทางการดําเนินการตามคําสั่งหัวหน้าคณะรักษาความสงบแห่งชาติ ที่ ๒๒/๒๕๕๘ ในการควบคุมสถานบริการ การแก้ไขปัญหาการแข่งรถยนต์และจักรยานยนต์ในทางฯ และปัญหาการทะเลาะวิวาทของนักเรียนและนักศึกษาในระหว่างการปรับปรุงกฎหมาย
ในการนี้ รัฐมนตรีว่าการกระทรวงยุติธรรม ได้กล่าวขอบคุณคณะทํางานทุกคนที่ปฏิบัติงานอย่างเต็มที่ และขอให้ทุกคนคํานึงถึงประโยชน์ของประเทศชาติเป็นหลักสําคัญในการดําเนินงานต่อไป
รัฐบาลไทย-ข่าวทำเนียบรัฐบาล-หารือสภาผู้แทนราษฎรเยอรมัน
วันพฤหัสบดีที่ 27 กุมภาพันธ์ 2563
หารือสภาผู้แทนราษฎรเยอรมัน
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ให้การต้อนรับและหารือกับ Dr. Peter Ramsauer ประธานคณะกรรมาธิการความร่วมมือด้านเศรษฐกิจและการพัฒนา สภาผู้แทนราษฎรของสหพันธ์สาธารณรัฐเยอรมนี
เมื่อวันพุธที่ 19 กุมภาพันธ์ 2563 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ให้การต้อนรับและหารือกับ Dr. Peter Ramsauer ประธานคณะกรรมาธิการความร่วมมือด้านเศรษฐกิจและการพัฒนา สภาผู้แทนราษฎรของสหพันธ์สาธารณรัฐเยอรมนี, Mr. Georg Schmidt เอกอัครราชทูตสหพันธ์สาธารณรัฐเยอรมนีประจําประเทศไทย พร้อมด้วยคณะสภาผู้แทนราษฎรสหพันธ์สาธารณรัฐเยอรมนี โดยมีนายอนุชา บูรพชัยศรี เลขานุการรัฐมนตรีว่าการกระทรวงศึกษาธิการ และผู้แทนจากหน่วยงานที่เกี่ยวข้อง ร่วมหารือ ณ ห้องดํารงราชานุภาพ กระทรวงศึกษาธิการ
รมว.ศึกษาธิการ กล่าวว่า กระทรวงศึกษาธิการมีนโยบายในการยกระดับการเรียนการสอนอาชีวศึกษา ด้วยการพัฒนาศักยภาพครูและนักเรียน ทั้งในด้านการพัฒนาทักษะด้านภาษา การเสริมสร้างทักษะอาชีพ การเตรียมกําลังคนให้สอดคล้องกับความต้องการของภาคอุตสาหกรรม ภาคเอกชน และตลาดแรงงาน เนื่องจากกําลังคนอาชีวศึกษามีบทบาทสําคัญในการขับเคลื่อนเศรษฐกิจของประเทศไทยให้เติบโต และสามารถแข่งขันได้ในเวทีโลก จึงขอความร่วมมือฝ่ายเยอรมนีซึ่งมีความเชี่ยวชาญด้านอาชีวศึกษา ช่วยผลักดันการพัฒนาการอาชีวศึกษาไทย ให้มีมาตรฐานและคุณภาพเทียบเท่าในระดับสากล
Dr. Peter Ramsauer ประธานคณะกรรมาธิการความร่วมมือด้านเศรษฐกิจและการพัฒนา สภาผู้แทนราษฎรของสหพันธ์สาธารณรัฐเยอรมนี กล่าวขอบคุณฝ่ายไทย ที่ได้ดําเนินความร่วมมือกับเยอรมนีผ่านหลายหน่วยงานทั้งภาครัฐและภาคเอกชน อาทิ หอการค้าเยอรมัน-ไทย และองค์กรความร่วมมือระหว่างประเทศของเยอรมัน (GIZ) เป็นต้น โดยประเทศไทยถือเป็นเป็นต้นแบบของหุ้นส่วนความร่วมมือ ที่ประสบผลสําเร็จด้วยดี จึงยินดีที่จะช่วยส่งเสริมและสนับสนุนความสัมพันธ์ และความร่วมมือด้านการศึกษา ระหว่างสองประเทศให้แน่นแฟ้นยิ่งขึ้น
Mr. Georg Schmidt เอกอัครราชทูตสหพันธ์สาธารณรัฐเยอรมนีประจําประเทศไทย กล่าวว่า เยอรมนีได้ออกแบบหลักสูตรด้านอาชีวศึกษา เพื่อตอบสนองกับความท้าทายในโลกปัจจุบัน รวมทั้งเชื่อมโยงกับอุตสาหกรรม 4.0 และมุ่งเน้นการพัฒนาอาชีวศึกษาเพื่อให้บุคลากรมีรายได้สูงขึ้น โดยมีความร่วมมือกับสถาบันวิจัยเพื่อการพัฒนาประเทศไทย (Thailand Development Research Institute: TDRI) และเตรียมความพร้อมที่จะขยายความร่วมมือด้านอาชีวศึกษาให้มากขึ้น ทั้งความร่วมมือในระดับสถาบันการศึกษา องค์กร ตลอดจนความร่วมมือระดับกระทรวง
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
ขอบคุณข้อมูลจากสํานักความสัมพันธ์ต่างประเทศ สป.
กลุ่มประชาสัมพันธ์ สร.: รายงาน
รัฐบาลไทย-ข่าวทำเนียบรัฐบาล-รัฐมนตรี สมชายฯ ร่วมชมการสาธิตเครื่องต้นแบบ "ระบบขจัดมลพิษทางอากาศแบบเคลื่อนที่"
วันพุธที่ 30 มกราคม 2562
รัฐมนตรี สมชายฯ ร่วมชมการสาธิตเครื่องต้นแบบ "ระบบขจัดมลพิษทางอากาศแบบเคลื่อนที่"
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม รักษาราชการแทน รัฐมนตรีว่าการกระทรวงอุตสาหกรรม  ร่วมชมการสาธิตเครื่องต้นแบบ "ระบบขจัดมลพิษทางอากาศแบบเคลื่อนที่" ของกระทรวงอุตสาหกรรม
วันนี้ (30 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม รักษาราชการแทน รัฐมนตรีว่าการกระทรวงอุตสาหกรรม ร่วมชมการสาธิตเครื่องต้นแบบ "ระบบขจัดมลพิษทางอากาศแบบเคลื่อนที่" ของกระทรวงอุตสาหกรรม โดยมีนายสุรพล ชามาตย์ รองปลัดกระทรวงอุตสาหกรรม เป็นผู้พาชมและเป็นผู้คิดค้นและออกแบบ โดยเครื่องต้นแบบ "ระบบขจัดมลพิษทางอากาศแบบเคลื่อนที่" มีท่อดูดอาการเข้าระบบเส้นผ่าศูนย์กลาง 14 นิ้ว อัตราการไหลของอากาศ 4000 CFM ท่อปล่อยอากาศหลังบําบัด เส้นผ่าศูนย์กลาง 14 นิ้ว โดยมีระบบฟอกอากาศแบบเปียกทํางานร่วมกับลูกมีเดียพร้อมแผ่นใยซับละอองน้ําและฝุ่น ซึ่งจะช่วยลดฝุ่นขนาดเล็ก PM 2.5 ช่วยลดความหนาแน่นฝุ่นละออง ช่วยลดฝุ่นละอองทั่วไปจากการก่อสร้าง และช่วยลดไอเสียดีเซลจากการเผาไหม้ไม่สมบูรณ์ ให้มีคุณภาพอากาศที่ดีขึ้น โดยเครื่องดังกล่าวติดตั้งอยู่ ณ บริเวณด้านหน้าถนนพระรามที่ 6 #เครื่องต้นแบบระบบขจัดมลพิษทางอากาศ #ลดฝุ่นขนาดเล็ก PM 2.5 #กระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีกล่าวช่วง PM Talk ในรายการ Government weekly  พอใจมาตรการ“ชิม ช้อป ใช้” พร้อมพิจารณา “ชิม ช้อป ใช้” เฟซ 2 เน้นอำนวยความสะดวกประชาชนในการลงทะเบียนมากขึ้น
วันศุกร์ที่ 4 ตุลาคม 2562
นายกรัฐมนตรีกล่าวช่วง PM Talk ในรายการ Government weekly  พอใจมาตรการ“ชิม ช้อป ใช้” พร้อมพิจารณา “ชิม ช้อป ใช้” เฟซ 2 เน้นอํานวยความสะดวกประชาชนในการลงทะเบียนมากขึ้น
นายกรัฐมนตรีกล่าวช่วง PM Talk ในรายการ Government weekly  พอใจมาตรการ“ชิม ช้อป ใช้” พร้อมพิจารณา “ชิม ช้อป ใช้” เฟซ 2 เน้นอํานวยความสะดวกประชาชนในการลงทะเบียนมากขึ้น
วันนี้ (4 ต.ค. 62) เวลา 15.20 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้กล่าวในรายการ Government weekly ในช่วง PM Talk โดยมี ศ.ดร.นฤมล ภิญโญสินวัฒน์ โฆษกประจําสํานักนายกรัฐมนตรีเป็นผู้ดําเนินรายการ ดังนี้
นายกรัฐมนตรีกล่าวว่า รัฐบาลติดตามสถานการณ์ PM 2.5 มาอย่างต่อเนื่อง ซึ่งเกิดจากปัจจัยหลายด้านไม่ว่าจะเป็นการจราจร การเผาไหม้ โรงงานอุตสาหกรรม การก่อสร้าง ส่งผลกระทบต่อสภาพแวดล้อมและสุขภาพของประชาชนเป็นอย่างมาก ทั้งนี้ ได้ขอทุกภาคส่วนเร่งดําเนินการแก้ปัญหาให้ทันท่วงที โดยในการประชุมคณะรัฐมนตรีที่ผ่านมา มีการออกอนุมัติแผนปฏิบัติการลดฝุ่นละออง ในระดับ 1-4 ได้รับความร่วมมือจากทุกภาคส่วน พร้อมทั้งได้ขอความมร่วมมือจากหน่วยงานทุกจังหวัด รวมทั้งประชาชนในพื้นที่ ติดตามสถานการณ์ PM 2.5 อย่างใกล้ชิด ดูแลสุขภาพตัวเอง โดยเฉพาะอย่างยิ่ง เราจําเป็นต้องเตรียมรับมือช่วงอุณหภูมิต่ํา ในเดือนธันวาคม ที่จะถึงนี้
นายกรัฐมนตรีกล่าวถึงมาตรการ “ชิม ช้อป ใช้”นั้น ว่า ช่วยกระตุ้นเศรษฐกิจ หมุนเวียนเงินในระบบ ทั้งผู้ประกอบการ โรงแรม โฮมสเตย์ ร้านค้า OTOP สิ่งสําคัญของโครงการคือสร้างแรงจูงใจในการร่วมมือกระตุ้นเศรษฐกิจในประเทศ ซึ่งตนเองได้ติดตามข่าว ช่วงแรก ๆ ของการลงทะเบียนที่ผ่านมาปรากฏว่า มีคนลงทะเบียบวันละล้านคน บางวัน บางคนอาจลงทะเบียนไม่ผ่าน เพราะมีการใช้ระบบอิเล็กทรอนิกส์ในการตรวจสอบบัตรประชาชน บางคนหน้าไม่ตรงก็ไม่ผ่าน ก็จะเปิดให้ลงใหม่ ซึ่งในส่วนของมาตรการระยะ 2 ต้องมีการปรับให้สะดวกรวดเร็วขึ้น โดยวัตถุประสงค์ของมาตรการ “ชิมช้อปใช้” คือ การใช้เงินจํานวนหนึ่งเพื่อเกิดการใช้จ่ายเงินหมุนเวียนในระบบขึ้นมา เพราะว่า มีคนผลิต มีคนทํา ไม่ว่าในส่วนของร้านค้าประชารัฐ ร้านค้าที่ลงทะเบียน โรงแรม โรงอาหาร โฮมสเตย์ โอทอป และทุกพื้นที่ นายกรัฐมนตรีเน้นย้ําว่า “โครงการดังกล่าวไม่เป็นการเอื้อประโยชน์ให้ใคร แต่ทําให้เกิดเงินหมุนเวียนในระบบขึ้นมา เมื่อมีการใช้ก็มีการผลิต และวัตถุดิบก็นํามาใช้ด้วย เงินจํานวน 1,000 บาท ก็ไม่สามารถใช้อะไรได้มากนัก แต่จะเป็นการสร้างแรงจูงใจ แรงกระตุ้นให้คนเหล่านั้นมาใช้”
ในช่วงท้าย นายกรัฐมนตรียังแสดงความห่วงใยความปลอดภัยของประชาชน เรื่องการใช้รถ ใช้ถนน ซึ่งวันนี้สถิติอุบัติเหตุยังสูงอยู่ ทั้งๆที่กฎหมายก็มีอยู่แล้ว ซึ่งต้องมีการเข้มงวดกฎหมายหลาย ๆ พร้อมเน้นเรื่องการขับรถและขับเรือต้องมีใบอนุญาต บางคนไม่มีใบอนุญาต ต้องเป็นความรับผิดชอบของผู้ประกอบการ สิ่งสําคัญคือ ภาครัฐ ผู้ประกอบการ พลขับต้องรับผิดชอบและประชาชนก็ต้องช่วยกันดูแล หากเห็นอาการไม่ดีก็อย่าไปใช้บริการ ให้แจ้งเจ้าหน้าที่ตํารวจ ทั้งหมดนี้ไม่ใช่เพื่อรัฐบาลแต่เพื่อชีวิตของพี่น้องประชาชนทั้งสิ้น
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง ลธน.ม.เรณูฯ เป็นประธานในพิธีปิด “ตลาดคลองผดุง: รวมใจภักดิ์ รักแม่เที่ยงแท้ยุติธรรม” ณ ตลาดคลองผดุงกรุงเกษม ข้างทำเนียบรัฐบาล ผลการจัดงานครั้งนี้มีเงินสะพัดสู่เศรษฐกิจชุมชนกว่า
วันจันทร์ที่ 17 ตุลาคม 2559
รอง ลธน.ม.เรณูฯ เป็นประธานในพิธีปิด “ตลาดคลองผดุง: รวมใจภักดิ์ รักแม่เที่ยงแท้ยุติธรรม” ณ ตลาดคลองผดุงกรุงเกษม ข้างทําเนียบรัฐบาล ผลการจัดงานครั้งนี้มีเงินสะพัดสู่เศรษฐกิจชุมชนกว่า
รอง ลธน.ม.เรณูฯ เป็นประธานในพิธีปิด “ตลาดคลองผดุง: รวมใจภักดิ์ รักแม่เที่ยงแท้ยุติธรรม” ณ ตลาดคลองผดุงกรุงเกษม ข้างทําเนียบรัฐบาล ผลการจัดงานครั้งนี้มีเงินสะพัดสู่เศรษฐกิจชุมชนกว่า 14 ล้านบาท
วันนี้ (24 สิงหาคม 2559) เวลา 15.00 น. ณ เวทีกลาง ตลาดคลองผดุงกรุงเกษม ข้างทําเนียบรัฐบาลนางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษม เป็นประธานในพิธีปิด “ตลาดคลองผดุง: รวมใจภักดิ์ รักแม่เที่ยงแท้ยุติธรรม” ซึ่งจัดขึ้นระหว่างวันที่ 1 – 24 สิงหาคม 2559 เวลา 10.00 น. - 19.00 น. มีรายได้หมุนเวียนสู่เศรษฐกิจกว่า 14 ล้านบาท
โอกาสนี้ นายธวัชชัย ไทยเขียว รองปลัดกระทรวงยุติธรรมได้กล่าวรายงานว่าตามที่กระทรวงยุติธรรมได้รับมอบหมายจากรัฐบาลให้จัดงาน “ตลาดคลองผดุง : รวมใจภักดิ์ รักแม่เที่ยงแท้ยุติธรรม” จนกระทั่งถึงวันที่ 24 สิงหาคม ศกนี้ ได้รับความสนใจจากประชาชนเดินทางมาเยี่ยมชมงานนี้กว่า 6 หมื่นคน พร้อมทั้งมีประชาชนเดินทางมาเยี่ยมชมสินค้าและให้การอุดหนุนสินค้าและบริการของกระทรวงยุติธรรมอย่างต่อเนื่อง โดยเฉพาะอย่างยิ่งการขอคําปรึกษาด้านคดีความต่าง ๆ ซึ่งมีเจ้าหน้าที่กระทรวงยุติธรรมที่สังกัดกรมบังคับคดีมาให้ข้อมูลที่เป็นประโยชน์อย่างมาก โดยประชาชนไม่ต้องเสียค่าใช้จ่ายใด ๆ ทั้งสิ้น
จากนั้น รองเลขาธิการนายกรัฐมนตรีฝ่ายการเมืองได้กล่าวปิดงานความว่า ตลาดคลองผดุงกรุงเกษมข้างทําเนียบรัฐบาลเป็นดําริของนายกรัฐมนตรี เพื่อเป็นช่องทางให้โอกาสประชาชนที่เป็นผู้ประกอบการรายย่อยและหน่วยงานได้นําสินค้าและบริการมาจัดแสดงและจําหน่ายในตลาดฯ ในราคาย่อมเยา มีการหมุนเวียนในเศรษฐกิจอย่างทั่วถึงและต่อเนื่อง อีกทั้งให้โอกาสผู้พ้นโทษจากทันฑสถานมีโอกาสได้ยอมรับจากสังคมเพื่อประกอบอาชีพโดยสุจริตต่อไป
หลังจากนั้น ประธานได้รับมอบป้ายตลาดคลองผดุงกรุงเกษมจาก รองปลัดกระทรวงยุติธรรมและได้มอบต่อให้ตัวแทนผู้บริหารกระทรวงเกษตรและสหกรณ์พร้อมกระทรวงเทคโนโลยีสารสนเทศและการสื่อสารพร้อมทั้งนี้ จะมีการจัดงานตลาดคลองผดุงกรุงเกษมข้างทําเนียบรัฐบาลในเดือนกันยายน 2559 ชื่อว่า “ตลาดเกษตรดิจิทัล” ภายใต้แนวคิด “เทคโนโลยีดิจิทัลก้าวไกล การเกษตรไทยก้าวหน้า” ซึ่งจัดขึ้นระหว่างวันที่ 5 – 25 กันยายน 2559 เวลา 10.00 – 19.00 น. โดยมีกิจกรรมที่สําคัญได้แก่ด้านการเกษตร เช่น Smart Farmer สินค้า Oraganic และไม้ดอกไม้ประดับ พร้อมจําหน่ายสินค้า ICT รวมถึงให้บริการทางพัสดุและไปรษณีย์ ซึ่งมีการจัดทํา Stamp คอลเลคชั่นเพื่อเป็นที่ระลึก ตลอดจนมีการประกวดแข่งขันต่าง ๆ ที่น่าสนใจ เช่น ปลากัดเชิงนวัตกรรม เพื่อชิงรางวัล พลเอก ประยุทธ์ จันทร์โอชา นายกรัฐมนตรี มูลค่า 10,000 บาท
*****************************
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ
รัฐบาลไทย-ข่าวทำเนียบรัฐบาล-บอร์ดบีไอไอไฟเขียว 4 โครงการใหญ่ มูลค่าลงทุนกว่า 28,000 ล้านบาท
วันศุกร์ที่ 20 กันยายน 2562
บอร์ดบีไอไอไฟเขียว 4 โครงการใหญ่ มูลค่าลงทุนกว่า 28,000 ล้านบาท
บอร์ดบีไอไอไฟเขียว 4 โครงการใหญ่มูลค่าลงทุนกว่า 28,000 ล้านบาท
บอร์ดบีไอไอไฟเขียว 4 โครงการใหญ่
มูลค่าลงทุนกว่า 28,000 ล้านบาท
บอร์ดบีโอไอ เห็นชอบอนุมัติส่งเสริม 4 โครงการ รวมมูลค่าเงินลงทุนกว่า 28,000 ล้านบาท ยกระดับขีดความสามารถการแข่งขันของไทย สู่อุตสาหกรรมเป้าหมายที่ใช้เทคโนโลยีขั้นสูง
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการส่งเสริมการลงทุน หรือ บอร์ดบีโอไอ ซึ่งมี พล.อ.ประยุทธ์ จันทร์โอชา นายกรัฐมนตรี เป็นประธาน ว่า ที่ประชุมได้พิจารณาเห็นชอบให้การส่งเสริมโครงการขนาดใหญ่ 4 โครงการ รวมมูลค่าลงทุน 28,270 ล้านบาท โดยเป็นกลุ่มอุตสาหกรรมเป้าหมายที่ใช้เทคโนโลยีขั้นสูง ได้แก่
1. นางสาวณศิภัสร์ จิระโอฬารวิชญ์ กิจการผลิต Polycarbonate Resin เงินลงทุน 18,476 ล้านบาท เป็นโครงการร่วมทุนระหว่างไทย ญี่ปุ่น และไต้หวัน ตั้งอยู่ในนิคมอุตสาหกรรมเอเซีย จังหวัดระยอง เพื่อผลิตโพลีคาร์บอเนต ซึ่งเป็นพลาสติกที่มีคุณสมบัติโปร่งใส แข็ง เหนียว ทนความร้อนได้สูง สําหรับใช้เป็นวัตถุดิบในอุตสาหกรรมก่อสร้าง ยานยนต์ และอิเล็กทรอนิกส์ โครงการนี้ใช้วัตถุดิบในประเทศทั้งสิ้นเป็นมูลค่ากว่า 9,500 ล้านบาทต่อปี และมีการส่งออกร้อยละ 49
2. บริษัท เทคโนโลยี แอสเซ็ทส์ จํากัด กิจการ Data Center เงินลงทุน 4,450 ล้านบาท โครงการ ร่วมทุนระหว่างไทยและสิงคโปร์ ตั้งอยู่ในกรุงเทพมหานคร เพื่อให้บริการ Data Center ประกอบด้วยบริการรับฝากวางคอมพิวเตอร์แม่ข่าย บริการดูแลระบบ และบริการพื้นที่ทํางานสํารองกรณีเกิดเหตุฉุกเฉิน
3. บริษัท อายิโนะโมะโต๊ะ (ประเทศไทย) กิจการผลิตโมโนโซเดียมกลูตาเมตด้วยเทคโนโลยีชีวภาพ ซึ่งเป็นเทคโนโลยีการหมักด้วยเชื้อจุลินทรีย์ในถังหมักที่ทันสมัย (Crystallizing Fermentation) ซึ่งจัดเป็นไบโอเทคโนโลยีที่ทันสมัย เงินลงทุน 2,750 ล้านบาท เป็นโครงการร่วมทุนระหว่างไทยและญี่ปุ่น โดยผลิตเพื่อส่งออกร้อยละ 54 ทั้งนี้ บริษัทได้มีความร่วมมือกับเครือข่ายพันธมิตรมหาวิทยาลัยเพื่อการวิจัยของประเทศไทย (RUN) เพื่อพัฒนาและต่อยอดความรู้ด้านเทคโนโลยีชีวภาพด้วย
4. Mr. Jiang Yong Ming กิจการผลิตชิ้นส่วนผงโลหะอัดขึ้นรูป ซึ่งจัดเป็น Advanced Material โดยใช้กรรมวิธีการผลิตด้วยเทคโนโลยีที่ทันสมัยและใหม่สําหรับประเทศไทย เงินลงทุน 2,594 ล้านบาท เป็นหุ้นจีนทั้งสิ้น ตั้งอยู่ในนิคมอุตสาหกรรมดับบลิวเอชเอ อีสเทิร์นซีบอร์ด 2 จังหวัดชลบุรี บริษัทแม่ของ Mr. Jiang Yong Ming นับเป็นผู้ผลิตผงโลหะทังสเตนและผงคาร์ไบด์ทังสเตนรายใหญ่ที่สุดในประเทศจีน ปัจจุบันมีฐานการผลิตในญี่ปุ่น ไต้หวัน และเยอรมนี
************************************************
รัฐบาลไทย-ข่าวทำเนียบรัฐบาล-พม. จับมือสภาสตรีแห่งชาติในพระบรมราชินูปถัมภ์ จัดงานวันสตรีไทย 2561 พร้อมร่วมแสดงความยินดีแก่สตรีไทยดีเด่นและเยาวสตรีไทยดีเด่น รวม 175 คน
วันพุธที่ 1 สิงหาคม 2561
พม. จับมือสภาสตรีแห่งชาติในพระบรมราชินูปถัมภ์ จัดงานวันสตรีไทย 2561 พร้อมร่วมแสดงความยินดีแก่สตรีไทยดีเด่นและเยาวสตรีไทยดีเด่น รวม 175 คน
พม. จับมือสภาสตรีแห่งชาติในพระบรมราชินูปถัมภ์ จัดงานวันสตรีไทย 2561 พร้อมร่วมแสดงความยินดีแก่สตรีไทยดีเด่นและเยาวสตรีไทยดีเด่น รวม 175 คน
วันนี้ (1 ส.ค. 61) เวลา 10.30 น.นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.)พร้อมด้วย นางวันดี กุญชรยาคง จุลเจริญ ประธานสภาสตรีแห่งชาติ ในพระบรมราชินูปถัมภ์ ร่วมกล่าว แสดงความยินดีแก่สตรีไทยดีเด่นและเยาวสตรีไทยดีเด่น ประจําปี 2561 พร้อมทั้งมอบเข็มดอกคัทลียา (สัญลักษณ์วันสตรีไทย) และเข็มสตรีไทยดีเด่นแก่สตรีไทยดีเด่น ประจําปี 2561 จํานวน 150 คน นอกจากนี้ นางสาวศุภร รัตนพงศ์ ผู้ตรวจราชการกระทรวงวัฒนธรรม ได้มอบเกียรติบัตรแก่เยาวสตรีดีเด่นประจําปี 2561 จํานวน 25 คน เนื่องใน"งานวันสตรีไทย ประจําปี 2561”ซึ่งกระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) ร่วมกับสภาสตรีแห่งชาติในพระบรมราชินูปถัมภ์ จัดขึ้นภายใต้แนวคิด"สตรีไทย ก้าวไกลด้วยพระบารมี”ณ ห้องรอยัล จูบิลี่บอลรูม อาคารชาเลนเจอร์ ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี
กระทรวงการพัฒนาสังคมและความมั่นคงของมนุษย์ (พม.) ตระหนักถึงพลังของสตรีไทย ซึ่งมีส่วนสําคัญในการธํารงรักษาความมั่นคงของครอบครัว รวมทั้งเพื่อยกย่องเชิดชูสตรีไทย และส่งเสริมสตรีไทยในการพัฒนาศักยภาพด้านความรู้ความสามารถ เป็นพลังในการพัฒนาสังคมและประเทศชาติอย่างยั่งยืน จึงได้ร่วมกับสภาสตรีแห่งชาติใน พระบรมราชินูปถัมภ์ ซึ่งถือเป็นภาคีเครือข่ายร่วมพัฒนาศักยภาพของสตรีไทยมาอย่างต่อเนื่อง ได้กําหนดจัด "งานวันสตรีไทย ประจําปี 2561” ขึ้น ภายใต้แนวคิด"สตรีไทยก้าวไกลด้วยพระบารมี”เพื่อกระตุ้นให้ทุกภาคส่วนของสังคมร่วมกันนําพา สตรีไทยก้าวสู่ความเป็นสากล ด้วยการยกระดับพัฒนาสตรีไทยให้ก้าวขึ้นมาเป็นผู้นําที่ได้รับการยอมรับจากสังคมในด้านต่างๆทั้งในประเทศและนานาชาติ หากแต่ยังคงรักษาเอกลักษณ์อันดีงามของสตรีไทย สําหรับกิจกรรมสําคัญภายในงานวันสตรีไทย ที่ผ่านมาจนถึงปัจจุบัน มีการพิจารณาคัดเลือกสตรีไทยดีเด่นและเยาวสตรีไทยดีเด่นจากทั่วประเทศที่ได้รับการยอมรับในบทบาทและศักยภาพด้านต่างๆ ซึ่งทางสภาสตรีแห่งชาติในพระบรมราชินูปถัมภ์เป็นเจ้าภาพหลักในการพิจารณาคัดเลือก นับว่าเป็นแนวทางหนึ่งที่สําคัญในการส่งเสริมให้สตรีไทยที่มีบทบาทในการพัฒนาสังคมให้ได้รับการยกย่องเชิดชูเกียรติ อีกทั้งเป็นแรงบันดาลใจสําคัญให้สตรีไทยทุกคนมุ่งมั่นในการพัฒนาตนเองและร่วมพัฒนาสังคมให้มีความมั่นคงอย่างยั่งยืนต่อไป
ทั้งนี้ จากการพิจารณาคัดเลือกสตรีไทยดีเด่นและเยาวสตรีไทยดีเด่นจากทั่วประเทศในปี 2561 ผลปรากฏว่า มีสตรีไทยดีเด่น จํานวน 150 คน และเยาวสตรีไทยดีเด่น จํานวน 25 คน พร้อมเข้ารับรางวัลโล่เชิดชูเกียรติ และในโอกาสนี้ ขอแสดง ความยินดีกับสตรีไทยดีเด่นและเยาวสตรีไทยดีเด่นทุกคนและขอให้รางวัลแห่งความภาคภูมิใจที่ได้รับ เป็นพลังให้กับทุกคนและเป็นแรงบันดาลใจให้สตรีไทยและเยาวสตรีไทยทุกคน มุ่งมั่นในการพัฒนาตนเองและชุมชน นําไปสู่การพัฒนาสังคมอย่างยั่งยืนตามบทบาทหน้าที่ของตนเองอย่างเต็มศักยภาพ
รัฐบาลไทย-ข่าวทำเนียบรัฐบาล-ออมสิน ฝากถึงคนได้รับ SMS เร่งติดต่อธนาคาร รักษาสิทธิ์สินเชื่อฉุกเฉิน [กระทรวงการคลัง]
วันอังคารที่ 19 พฤษภาคม 2563
ออมสิน ฝากถึงคนได้รับ SMS เร่งติดต่อธนาคาร รักษาสิทธิ์สินเชื่อฉุกเฉิน [กระทรวงการคลัง]
ออมสิน ฝากถึงคนได้รับ SMS เร่งติดต่อธนาคาร รักษาสิทธิ์สินเชื่อฉุกเฉิน
รายงานข่าวจากธนาคารออมสิน เปิดเผยว่า ตามที่ธนาคารออมสินได้เปิดให้บริการสินเชื่อเพื่อเป็นค่าใช้จ่ายสําหรับผู้ที่ได้รับผลกระทบจากไวรัสโคโรนา (COVID-19) 2 ประเภท คือ สินเชื่อผู้มีอาชีพอิสระ วงเงินกู้รายละไม่เกิน 10,000 บาท เพื่อเพิ่มสภาพคล่องชั่วคราวในการดํารงชีวิตแก่ประชาชนที่ได้รับผลกระทบ วงเงินสินเชื่อ 20,000 ล้านบาท และ สินเชื่อผู้มีรายได้ประจํา วงเงินกู้รายละไม่เกิน 50,000 บาท เพื่อเพิ่มสภาพคล่องชั่วคราวในการดํารงชีวิตแก่ประชาชนที่มีรายได้ประจํา วงเงินสินเชื่อรวม 20,000 ล้านบาท โดยให้ลงทะเบียนผ่านเว็บไซต์ธนาคารออมสินwww.gsb.or.thนั้น ปรากฏว่า ล่าสุด ณ วันที่ 18 พฤษภาคม 2563 มีผู้ลงทะเบียนขอสินเชื่อทั้งสิ้น 2.3 ล้านราย แบ่งเป็น สินเชื่อผู้มีอาชีพอิสระ 1.77 ล้านราย และ สินเชื่อผู้มีรายได้ประจํา 627,000 ราย
ทั้งนี้ ธนาคารออมสินได้ทยอยส่งข้อความ (SMS) แจ้งกําหนดวันเวลาให้ผู้ลงทะเบียนติดต่อสาขาแล้วกว่า 1.33 ล้านราย โดย ณ วันที่ 18 พฤษภาคม 2563 มีผู้ลงทะเบียนมาติดต่อธนาคารฯ และได้รับอนุมัติแล้ว 130,000 ราย อยู่ระหว่างรอผลการอนุมัติ 160,000 ราย ขณะที่อีกกว่า 300,000 ราย ยังไม่ได้ติดต่อแสดงตนและยื่นเอกสารตามที่ธนาคารฯ ได้ส่ง SMS แจ้งนัดหมาย คิดเป็น 23% ของจํานวนผู้ที่ได้รับแจ้ง SMS จํานวน 682,000 ราย
อย่างไรก็ตาม จากการตรวจสอบพบว่าผู้ลงทะเบียนติดต่อยื่นเอกสารและทําสัญญาน้อยกว่าจํานวนที่ธนาคารฯ ได้แจ้ง SMS ไป มีหลายสาเหตุ อาทิ ระหว่างเตรียมเอกสาร, ลูกค้าไม่สะดวกในวัน/เวลาที่แจ้งนัดหมาย, บันทึกหมายเลขโทรศัพท์ไม่ถูกต้อง หรือใช้หมายเลขโทรศัพท์ร่วมกับบุคคลอื่น (ผู้อื่นลงทะเบียนให้) อาจไม่เห็นข้อความที่แจ้งนัดหมาย, มีความเข้าใจคลาดเคลื่อนเกี่ยวกับวัตถุประสงค์ของการให้กู้จึงยกเลิกไม่ขอกู้ เป็นต้น จึงขอให้ผู้ลงทะเบียนช่วงระหว่างวันที่ 15-19 เมษายน 2563 ตรวจสอบข้อความในโทรศัพท์ของตนว่าได้รับข้อความหรือไม่ หากได้รับขอให้รีบเตรียมเอกสารและเดินทางไปติดต่อสาขาที่นัดหมาย
นอกจากนี้ รวมถึงผู้ที่ได้รับข้อความ SMS แจ้งนัดหมาย ขอให้รีบติดต่อธนาคารออมสินโดยด่วนเพื่อรักษาสิทธิ์การขอใช้บริการสินเชื่อ ทั้งนี้ ขอย้ําว่าผู้ลงทะเบียนสินเชื่อเพื่อเป็นค่าใช้จ่ายสําหรับผู้ที่ได้รับผลกระทบจากไวรัสโคโรนา (COVID-19) ต้องเป็นผู้มีอาชีพอิสระนอกภาคการเกษตร เท่านั้น
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคาร ได้แก่ Website :www.gsb.or.th, Facebook และ Official Line : GSB Society#คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-‘ก.แรงงาน ร่วมกับ HERO’ มอบถุงซิป 102,000 ชิ้น ให้ ‘สภากาชาดไทย ส่งต่อประชาชนป้องกันโควิด - 19’
วันพฤหัสบดีที่ 16 เมษายน 2563
‘ก.แรงงาน ร่วมกับ HERO’ มอบถุงซิป 102,000 ชิ้น ให้ ‘สภากาชาดไทย ส่งต่อประชาชนป้องกันโควิด - 19’
กระทรวงแรงงาน ร่วมกับ แบรนด์ HERO มอบผลิตภัณฑ์ถุงซิปพลาสติก จํานวน 102,000 ชิ้น ให้กับสภากาชาดไทย นําไปมอบให้ประชาชนใช้บรรจุหน้ากากผ้าเพื่อป้องกันการแพร่ระบาดของไวรัส COVID -19
วันนี้ (16 เม.ย. 63) เวลา 10.00 น. ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน พร้อมด้วย นายสุทธิ สุโกศล ปลัดกระทรวงแรงงาน และ นางเธียรรัตน์ นะวะมะวัฒน์ รองปลัดกระทรวงแรงงาน ร่วมกับ นายทวี จุลศักดิ์ศรีสกุล กรรมการบริษัท คิงส์แพ็ค อินดัสเตรียล จํากัด ผู้จัดจําหน่ายผลิตภัณฑ์พลาสติก ภายใต้แบรนด์ “HERO” มอบผลิตภัณฑ์ถุงซิปพลาสติก จํานวน 102,000 ชิ้น ให้กับ นางสุนันทา ศรอนุสิน ผู้อํานวยการสํานักงานยุวกาชาด และ นายแพทย์พิชิต ศิริวรรณ รองผู้อํานวยการสํานักงานบรรเทาทุกข์และประชานามัยพิทักษ์ สภากาชาดไทย ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน เพื่อนําไปมอบต่อให้กับประชาชนใช้บรรจุหน้ากากผ้ารวมทั้งสิ่งของเอนกประสงค์ได้ทั้งเงิน เจลแอลกอฮอล์ขนาดพกพา เพื่อป้องกันการแพร่ระบาดของไวรัส COVID -19 ได้
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
16 เมษายน 2563